शिक्षकों को बताए पढ़ाने के नए तरीके
बेगमगंज| प्रशिक्षण को शिक्षक अक्सर महत्व नहीं देते। इस कारण शिक्षक शिक्षा की नई पद्धति एवं बच्चों की कमियां दूर करने के ज्ञान से वंचित रह जाते हैं, इसलिए जब भी प्रशिक्षण हो, उसे पूरी तन्मयता से ग्रहण करना चाहिए, ताकि शिक्षण कार्य नई पद्धतियों के आधार पर कराया जा सके। यह बात मंगलवार को ब्लाक शिक्षा अधिकारी राजेश इनवाती ने कक्षा एक-दो के शिक्षण प्रशिक्षण के अवसर पर कही। उन्होंने कहा कि शिक्षकों काे सभी प्रकार का ज्ञान होता है, लेकिन प्रशिक्षण से उस ज्ञान में वृद्धि होती है। प्रशिक्षण में एमटी मोहन कुशवाह, आेंकार शर्मा ने बच्चों के पढ़ाने के नए तरीके बताए। जन शिक्षक भूपतसिंह राजपूत एवं राजेश साहू ने प्रशिक्षण में सहयोग दिया।
hin_Deva hin_Deva